title: Regulamentul de punere în aplicare (UE) 2018/1079 al Comisiei din 30 iulie 2018 privind autorizarea unui preparat de Bacillus subtilis DSM 28343 ca aditiv pentru hrana purceilor înțărcați (titularul autorizației: Lactosan GmbH & Co. KG) (Text cu relevanță pentru SEE.)

text:
                  31.7.2018

                  RO

                  Jurnalul Oficial al Uniunii Europene

                  L 194/131

         REGULAMENTUL DE PUNERE ÎN APLICARE (UE) 2018/1079 AL COMISIEI
         din 30 iulie 2018
         privind autorizarea unui preparat de Bacillus subtilis DSM 28343 ca aditiv pentru hrana purceilor înțărcați (titularul autorizației: Lactosan GmbH & Co. KG)
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
         întrucât:

                     (1)

                     Regulamentul (CE) nr. 1831/2003 prevede autorizarea aditivilor destinați utilizării în hrana animalelor, precum și motivele și procedurile de acordare a unor astfel de autorizații.

                     (2)

                     În conformitate cu articolul 7 din Regulamentul (CE) nr. 1831/2003, a fost transmisă o cerere de autorizare a unui preparat de Bacillus subtilis DSM 28343. Cererea respectivă a fost însoțită de informațiile și de documentele necesare în temeiul articolului 7 alineatul (3) din Regulamentul (CE) nr. 1831/2003.

                     (3)

                     Cererea se referă la autorizarea unui preparat de Bacillus subtilis DSM 28343 ca aditiv pentru hrana purceilor înțărcați, urmând să fie clasificat în categoria „aditivi zootehnici”.

                     (4)

                     Preparatul de Bacillus subtilis DSM 28343, aparținând categoriei „aditivi zootehnici”, a fost autorizat pentru 10 ani ca aditiv în hrana puilor pentru îngrășare prin Regulamentul de punere în aplicare (UE) 2017/187 al Comisiei (2).

                     (5)

                     Autoritatea Europeană pentru Siguranța Alimentară (denumită în continuare „autoritatea”) a concluzionat în avizul său din 6 martie 2018 (3) că, în condițiile de utilizare propuse, preparatul de Bacillus subtilis DSM 28343 nu are efecte adverse asupra sănătății animale, asupra sănătății umane sau asupra mediului, precum și că acest aditiv are potențialul de a spori greutatea, creșterea în greutate sau indicele de conversie a hranei la purceii înțărcați. Autoritatea nu consideră că sunt necesare cerințe specifice de monitorizare ulterioară introducerii pe piață. În plus, autoritatea a verificat raportul privind metoda de analiză a aditivului în hrana pentru animale, transmis de laboratorul de referință înființat prin Regulamentul (CE) nr. 1831/2003.

                     (6)

                     Evaluarea preparatului de Bacillus subtilis DSM 28343 arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea preparatului respectiv ar trebui autorizată conform specificațiilor din anexa la prezentul regulament.

                     (7)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Preparatul specificat în anexă, aparținând categoriei „aditivi zootehnici” și grupei funcționale „stabilizatori ai florei intestinale”, este autorizat ca aditiv în hrana animalelor sub rezerva îndeplinirii condițiilor menționate în anexa respectivă.

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 30 iulie 2018.

                  Pentru Comisie

                  Președintele

               Jean-Claude JUNCKER

            (1)  JO L 268, 18.10.2003, p. 29.

            (2)  Regulamentul de punere în aplicare (UE) 2017/187 al Comisiei din 2 februarie 2017 privind autorizarea unui preparat de Bacillus subtilis (DSM 28343) ca aditiv pentru hrana puilor pentru îngrășare (titularul autorizației: Lactosan GmbH & Co. KG) (JO L 29, 3.2.2017, p. 35).

            (3)  EFSA Journal, 2018;16(3):5221.

            ANEXĂ

                        Numărul de identificare al aditivului

                        Numele titularului autorizației

                        Aditiv

                        Compoziția, formula chimică, descrierea, metoda analitică

                        Specia sau categoria de animale

                        Vârsta maximă

                        Conținutul minim

                        Conținutul maxim

                        Alte dispoziții

                        Sfârșitul perioadei de autorizare

                        CFU/kg de hrană completă pentru animale cu un conținut de umiditate de 12 %

                           Categoria aditivilor zootehnici. Grupa funcțională: stabilizatori ai florei intestinale

                        4b1825

                        Lactosan GmbH & Co. KG

                           Bacillus subtilis

                        DSM 28343

                           Compoziția aditivului

                        Preparat de Bacillus subtilis DSM 28343 cu un conținut minim de 1 × 1010 CFU/g de aditiv
                        Stare solidă

                           Caracterizarea substanței active

                        Spori viabili de Bacillus subtilis DSM 28343

                           Metoda analitică
                            (1)

                        Pentru identificarea Bacillus subtilis DSM 28343 în aditivul pentru hrana animalelor, în preamestecuri și în furaje:

                                    —

                                    Identificare: Electroforeză în gel în câmp pulsatil (PFGE – Pulsed Field Gel Electrophoresis)

                              Pentru numărarea Bacillus subtilis DSM 28343 în aditivul pentru hrana animalelor, în preamestecuri și în furaje:

                                    —

                                    Numărare: Metoda dispersiei pe placă cu triptonă soia agar – EN 15784

                        Purcei (înțărcați)

                        —

                        1 × 109

                        —

                                    1.

                                    A se menționa condițiile de depozitare și stabilitatea la tratament termic în instrucțiunile de utilizare a aditivului și a preamestecurilor.

                                    2.

                                    Pentru utilizare în hrana purceilor înțărcați de până la 35 kg greutate corporală.

                                    3.

                                    Pentru utilizatorii aditivului și ai preamestecurilor, operatorii din sectorul hranei pentru animale stabilesc proceduri operaționale și măsuri organizatorice pentru a aborda riscurile potențiale legate de utilizarea lor. În cazul în care riscurile respective nu pot fi eliminate sau reduse la minimum prin astfel de proceduri și de măsuri, aditivul și preamestecurile se utilizează purtând echipament individual de protecție.

                        20.8.2028

               (1)  Detaliile metodelor analitice sunt disponibile la următoarea adresă a laboratorului de referință: https://ec.europa.eu/jrc/en/eurl/feed-additives/evaluation-reports


title: Regulamentul de punere în aplicare (UE) 2018/1080 al Comisiei din 30 iulie 2018 privind autorizarea preparatului de Bacillus subtilis DSM 29784 ca aditiv în hrana speciilor minore de păsări de curte pentru îngrășare și pentru ouat (titularul autorizației: Adisseo France SAS) (Text cu relevanță pentru SEE.)

text:
                  31.7.2018

                  RO

                  Jurnalul Oficial al Uniunii Europene

                  L 194/134

         REGULAMENTUL DE PUNERE ÎN APLICARE (UE) 2018/1080 AL COMISIEI
         din 30 iulie 2018
         privind autorizarea preparatului de Bacillus subtilis DSM 29784 ca aditiv în hrana speciilor minore de păsări de curte pentru îngrășare și pentru ouat (titularul autorizației: Adisseo France SAS)
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
         întrucât:

                     (1)

                     Regulamentul (CE) nr. 1831/2003 prevede autorizarea aditivilor destinați utilizării în hrana animalelor, precum și motivele și procedurile de acordare a unor astfel de autorizații.

                     (2)

                     În conformitate cu articolul 7 din Regulamentul (CE) nr. 1831/2003, a fost depusă o cerere de autorizare pentru un preparat de Bacillus subtilis DSM 29784. Cererea respectivă a fost însoțită de informațiile și de documentele necesare în temeiul articolului 7 alineatul (3) din Regulamentul (CE) nr. 1831/2003.

                     (3)

                     Cererea se referă la autorizarea unui preparat de Bacillus subtilis DSM 29784 ca aditiv în hrana speciilor minore de păsări de curte pentru îngrășare și pentru ouat, urmând să fie clasificat în categoria „aditivi zootehnici”.

                     (4)

                     Preparatul de Bacillus subtilis DSM 29784, care aparține categoriei „aditivi zootehnici”, a fost autorizat pentru zece ani ca aditiv în hrana puilor pentru îngrășare și a puicuțelor pentru ouat prin Regulamentul de punere în aplicare (UE) 2018/328 al Comisiei (2).

                     (5)

                     În avizul ei din 21 februarie 2018 (3), Autoritatea Europeană pentru Siguranța Alimentară (denumită în continuare „autoritatea”) a concluzionat că, în condițiile de utilizare propuse, preparatul de Bacillus subtilis DSM 29784 nu are efecte adverse asupra sănătății animalelor, asupra sănătății umane și asupra mediului. De asemenea, autoritatea a concluzionat că se poate presupune în mod rezonabil că modul de acțiune pentru speciile minore de păsări de curte este același ca și pentru speciile majore de păsări de curte (pui pentru îngrășare). În consecință, concluzia privind eficacitatea la puii pentru îngrășare poate fi extrapolată la speciile minore de păsări de curte pentru îngrășare și pentru ouat. Autoritatea nu a considerat necesară prevederea unor cerințe specifice de monitorizare ulterioară introducerii pe piață. Ea a verificat, de asemenea, raportul privind metoda de analiză a aditivului în hrana pentru animale, transmis de laboratorul de referință înființat prin Regulamentul (CE) nr. 1831/2003.

                     (6)

                     Evaluarea preparatului de Bacillus subtilis DSM 29784 arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea preparatului respectiv ar trebui autorizată, astfel cum se specifică în anexa la prezentul regulament.

                     (7)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Preparatul specificat în anexă, aparținând categoriei „aditivi zootehnici” și grupei funcționale „stabilizatori ai florei intestinale”, este autorizat ca aditiv pentru hrana animalelor, sub rezerva respectării condițiilor menționate în respectiva anexă.

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 30 iulie 2018.

                  Pentru Comisie

                  Președintele

               Jean-Claude JUNCKER

            (1)  JO L 268, 18.10.2003, p. 29.

            (2)  Regulamentul de punere în aplicare (UE) 2018/328 al Comisiei din 5 martie 2018 privind autorizarea preparatului de Bacillus subtilis DSM 29784 ca aditiv în hrana puilor pentru îngrășare și a puicuțelor pentru ouat (titularul autorizației: ADISSEO France SAS) (JO L 63, 6.3.2018, p. 10).

            (3)  EFSA Journal 2018; 16(3):5204.

            ANEXĂ

                        Numărul de identificare al aditivului

                        Numele titularului autorizației

                        Aditiv

                        Compoziția, formula chimică, descrierea, metoda analitică

                        Specia sau categoria de animale

                        Vârsta maximă

                        Conținutul minim

                        Conținutul maxim

                        Alte dispoziții

                        Sfârșitul perioadei de autorizare

                        CFU/kg de hrană completă pentru animale cu un conținut de umiditate de 12 %

                           Categoria aditivilor zootehnici. Grupa funcțională: stabilizatori ai florei intestinale

                        4b1829

                        Adisseo France SAS

                           Bacillus subtilis DSM 29784

                           Compoziția aditivului

                        Preparat de Bacillus subtilis DSM 29784 cu un conținut minim de aditiv de 1 × 1010 CFU/g.
                        Stare solidă

                           Caracterizarea substanței active

                        Spori viabili de Bacillus subtilis DSM 29784

                           Metoda analitică
                            (1)

                        Pentru numărarea Bacillus subtilis DSM 29784 în aditiv, preamestecuri și furaje:
                        Metoda dispersiei pe placă cu triptonă soia agar – EN 15784.
                        Pentru identificarea Bacillus subtilis DSM 29784: Identificare: Electroforeză în gel în câmp pulsatil (PFGE – Pulsed Field Gel Electrophoresis)

                        Specii minore de păsări de curte pentru îngrășare și pentru ouat

                        —

                        1 × 108

                        —

                                    1.

                                    A se menționa condițiile de depozitare și stabilitatea la tratament termic în instrucțiunile de utilizare a aditivului și a preamestecurilor.

                                    2.

                                    Este permisă utilizarea în hrana pentru animale care conține următoarele coccidiostatice autorizate: lasalocid A sodic sau diclazuril.

                                    3.

                                    Pentru utilizatorii aditivului și ai preamestecurilor, operatorii din sectorul hranei pentru animale stabilesc proceduri operaționale și măsuri organizatorice pentru a contracara riscurile potențiale care rezultă din utilizarea lor. În cazul în care respectivele riscuri nu pot fi eliminate sau reduse la minimum prin astfel de proceduri și măsuri, aditivul și preamestecurile se utilizează cu echipament de protecție individuală, inclusiv cu echipamente de protecție cutanată, respiratorie și oculară.

                        20.8.2028

               (1)  Detaliile metodelor analitice pot fi consultate la următoarea adresă a laboratorului de referință: https://ec.europa.eu/jrc/en/eurl/feed-additives/evaluation-reports


title: Regulamentul de punere în aplicare (UE) 2018/1081 al Comisiei din 30 iulie 2018 privind autorizarea unei noi utilizări a preparatului de Bacillus subtilis C-3102 (DSM 15544) ca aditiv în hrana porcilor pentru îngrășare (titularul autorizației: Asahi Calpis Wellness Co. Ltd, reprezentat de Asahi Calpis Wellness Co. Ltd Europe Representative Office) (Text cu relevanță pentru SEE.)

text:
                  31.7.2018

                  RO

                  Jurnalul Oficial al Uniunii Europene

                  L 194/137

         REGULAMENTUL DE PUNERE ÎN APLICARE (UE) 2018/1081 AL COMISIEI
         din 30 iulie 2018
         privind autorizarea unei noi utilizări a preparatului de Bacillus subtilis C-3102 (DSM 15544) ca aditiv în hrana porcilor pentru îngrășare (titularul autorizației: Asahi Calpis Wellness Co. Ltd, reprezentat de Asahi Calpis Wellness Co. Ltd Europe Representative Office)
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
         întrucât:

                     (1)

                     Regulamentul (CE) nr. 1831/2003 prevede autorizarea aditivilor destinați utilizării în hrana animalelor, precum și motivele și procedurile de acordare a unor astfel de autorizații.

                     (2)

                     Preparatul de Bacillus subtilis C-3102 (DSM 15544), care aparține categoriei „aditivi zootehnici”, a fost autorizat pe o perioadă de zece ani ca aditiv în hrana puilor pentru îngrășare prin Regulamentul (CE) nr. 1444/2006 al Comisiei (2), a puicuțelor pentru ouat, a curcanilor, a speciilor aviare minore și a altor păsări ornamentale și de vânat prin Regulamentul (UE) nr. 184/2011 al Comisiei (3), a purceilor înțărcați prin Regulamentul (UE) nr. 333/2010 al Comisiei (4), a găinilor ouătoare și a peștilor ornamentali prin Regulamentul de punere în aplicare (UE) 2016/897 al Comisiei (5), a scroafelor, a purceilor neînțărcați și a câinilor prin Regulamentul de punere în aplicare (UE) 2017/2312 al Comisiei (6).

                     (3)

                     În conformitate cu articolul 7 din Regulamentul (CE) nr. 1831/2003, a fost depusă o cerere privind o nouă utilizare a preparatului de Bacillus subtilis C-3102 (DSM 15544) pentru porcii pentru îngrășare, prin care se solicită ca acesta să fie clasificat în categoria „aditivilor zootehnici”.

                     (4)

                     Cererea a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.

                     (5)

                     În avizul ei din 6 martie 2018 (7), Autoritatea Europeană pentru Siguranța Alimentară (denumită în continuare „autoritatea”) a concluzionat că, în condițiile de utilizare propuse, preparatul de Bacillus subtilis C-3102 (DSM 15544) nu are efecte adverse asupra sănătății animalelor, a sănătății umane sau asupra mediului și că are potențialul de a îmbunătăți performanțele zootehnice ale porcilor pentru îngrășare. Autoritatea nu consideră că sunt necesare cerințe specifice de monitorizare ulterioară introducerii pe piață. De asemenea, autoritatea a verificat raportul privind metoda de analiză a aditivului în hrana pentru animale, transmis de laboratorul de referință înființat prin Regulamentul (CE) nr. 1831/2003.

                     (6)

                     Evaluarea preparatului de Bacillus subtilis C-3102 (DSM 15544) arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea preparatului respectiv ar trebui autorizată conform specificațiilor din anexa la prezentul regulament.

                     (7)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Preparatul specificat în anexă, aparținând categoriei „aditivi zootehnici” și grupei funcționale „stabilizatori ai florei intestinale”, este autorizat ca aditiv pentru hrana animalelor, sub rezerva condițiilor menționate în anexa respectivă.

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 30 iulie 2018.

                  Pentru Comisie

                  Președintele

               Jean-Claude JUNCKER

            (1)  JO L 268, 18.10.2003, p. 29.

            (2)  Regulamentul (CE) nr. 1444/2006 al Comisiei din 29 septembrie 2006 privind autorizarea Bacillus subtilis C-3102 (Calsporin) ca aditiv pentru furaje (JO L 271, 30.9.2006, p. 19).

            (3)  Regulamentul (UE) nr. 184/2011 al Comisiei din 25 februarie 2011 privind autorizarea Bacillus subtilis C-3102 (DSM 15544) ca aditiv pentru hrana puicuțelor pentru ouat, a curcanilor, a speciilor aviare minore și a altor păsări ornamentale și de vânat (titular al autorizației: Asahi Calpis Wellness Co. Ltd., reprezentată în Uniunea Europeană de Asahi Calpis Wellness Co. Ltd. Europe Representative Office) (JO L 53, 26.2.2011, p. 33).

            (4)  Regulamentul (UE) nr. 333/2010 al Comisiei din 22 aprilie 2010 privind autorizarea unei noi utilizări a Bacillus subtilis C-3102 (DSM 15544) ca aditiv pentru hrana purceilor înțărcați (titular al autorizației: Asahi Calpis Wellness Co. Ltd., reprezentată în Uniunea Europeană de Asahi Calpis Wellness Co. Ltd. Europe Representative Office) (JO L 102, 23.4.2010, p. 19).

            (5)  Regulamentul de punere în aplicare (UE) 2016/897 al Comisiei din 8 iunie 2016 privind autorizarea unui preparat de Bacillus subtilis (C-3102) (DSM 15544) ca aditiv destinat hranei pentru găini ouătoare și pești ornamentali (titularul autorizației: Asahi Calpis Wellness Co. Ltd.) și de modificare a Regulamentelor (CE) nr. 1444/2006, (UE) nr. 333/2010 și (UE) nr. 184/2011 în ceea ce privește titularul autorizației (JO L 152, 9.6.2016, p. 7).

            (6)  Regulamentul de punere în aplicare (UE) 2017/2312 al Comisiei din 13 decembrie 2017 privind autorizarea unei noi utilizări a preparatului de Bacillus subtilis C-3102 (DSM 15544) ca aditiv în hrana scroafelor, a purceilor neînțărcați și a câinilor (titularul autorizației: Asahi Calpis Wellness Co. Ltd, reprezentat de Asahi Calpis Wellness Co. Ltd Europe Representative Office) (JO L 331, 14.12.2017, p. 41).

            (7)  EFSA Journal 2018; 16(3):5219.

            ANEXĂ

                        Numărul de identificare al aditivului

                        Numele titularului autorizației

                        Aditiv

                        Compoziția, formula chimică, descrierea, metoda analitică

                        Specia sau categoria de animale

                        Vârsta maximă

                        Conținutul minim

                        Conținutul maxim

                        Alte dispoziții

                        Sfârșitul perioadei de autorizare

                        CFU/kg de hrană completă pentru animale cu un conținut de umiditate de 12 %

                           Categoria aditivilor zootehnici. Grupa funcțională: stabilizatori ai florei intestinale

                        4b1820

                        Asahi Calpis Wellness Co. Ltd., reprezentată în Uniunea Europeană de Asahi Calpis Wellness Co. Ltd. Europe Representative Office

                           Bacillus subtilis C-3102 (DSM 15544)

                           Compoziția aditivului

                           Bacillus subtilis C-3102 (DSM 15544) cu un conținut minim de 1,0 × 1010 CFU/g
                        Stare solidă

                           Caracterizarea substanței active

                        Spori viabili (UFC) de Bacillus subtilis C-3102 (DSM 15544)

                           Metoda analitică
                            (1)

                        Numărare: metoda dispersiei pe placă cu triptonă soia agar în toate matricele vizate (EN 15784:2009)
                        Identificare: electroforeză în gel în câmp pulsatil (PFGE).

                        Porci pentru îngrășare

                        —

                        1,5 × 108

                        —

                                    1.

                                    A se menționa condițiile de depozitare și stabilitatea la tratament termic în instrucțiunile de utilizare a aditivului și a preamestecurilor.

                                    2.

                                    Pentru utilizatorii aditivului și ai preamestecurilor, operatorii din sectorul hranei pentru animale stabilesc proceduri operaționale și măsuri organizatorice pentru a aborda riscurile potențiale care rezultă din utilizarea lor. În cazul în care respectivele riscuri nu pot fi eliminate sau reduse la minimum prin astfel de proceduri și de măsuri, aditivul și preamestecurile se utilizează cu echipament individual de protecție.

                        20.8.2028

               (1)  Detaliile metodelor analitice pot fi consultate la următoarea adresă a laboratorului de referință: www.irmm.jrc.ec.europa.eu/crl-feed-additives


title: Regulamentul de punere în aplicare (UE) 2018/1071 al Consiliului din 30 iulie 2018 privind punerea în aplicare a articolului 2 alineatul (3) din Regulamentul (CE) nr. 2580/2001 privind măsuri restrictive specifice îndreptate împotriva anumitor persoane și entități în vederea combaterii terorismului și de abrogare a Regulamentului de punere în aplicare (UE) 2018/468

text:
                  31.7.2018

                  RO

                  Jurnalul Oficial al Uniunii Europene

                  L 194/23

         REGULAMENTUL DE PUNERE ÎN APLICARE (UE) 2018/1071 AL CONSILIULUI
         din 30 iulie 2018
         privind punerea în aplicare a articolului 2 alineatul (3) din Regulamentul (CE) nr. 2580/2001 privind măsuri restrictive specifice îndreptate împotriva anumitor persoane și entități în vederea combaterii terorismului și de abrogare a Regulamentului de punere în aplicare (UE) 2018/468
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 2580/2001 al Consiliului din 27 decembrie 2001 privind măsuri restrictive specifice îndreptate împotriva anumitor persoane și entități în vederea combaterii terorismului (1), în special articolul 2 alineatul (3),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 21 martie 2018, Consiliul a adoptat Regulamentul de punere în aplicare (UE) 2018/468 (2) privind punerea în aplicare a articolului 2 alineatul (3) din Regulamentul (CE) nr. 2580/2001, care stabilește o listă actualizată a persoanelor, grupurilor și entităților cărora li se aplică Regulamentul (CE) nr. 2580/2001 (denumită în continuare „lista”).

                     (2)

                     Consiliul a comunicat, în măsura posibilă, tuturor persoanelor, grupurilor și entităților expuneri de motive care explică de ce au fost incluse pe listă.

                     (3)

                     Prin intermediul unui aviz publicat în Jurnalul Oficial al Uniunii Europene, Consiliul a informat persoanele, grupurile și entitățile incluse pe listă cu privire la faptul că a decis menținerea lor pe listă. De asemenea, Consiliul a informat persoanele, grupurile și entitățile în cauză cu privire la posibilitatea de a solicita o expunere de motive a Consiliului pentru includerea lor pe listă, în cazul în care nu le fusese deja comunicată o astfel de expunere de motive.

                     (4)

                     Consiliul a revizuit lista, în conformitate cu articolul 2 alineatul (3) din Regulamentul (CE) nr. 2580/2001. La efectuarea revizuirii respective, Consiliul a ținut seama de observațiile transmise de cei vizați, precum și de informațiile actualizate primite din partea autorităților naționale competente privind statutul la nivel național al persoanelor și entităților incluse pe listă.

                     (5)

                     Consiliul s-a asigurat că autorități competente, astfel cum sunt menționate la articolul 1 alineatul (4) din Poziția comună 2001/931/PESC (3), au adoptat decizii referitoare la toate persoanele, grupurile și entitățile ca urmare a implicării acestora în acte de terorism în sensul articolului 1 alineatele (2) și (3) din Poziția comună 2001/931/PESC. De asemenea, Consiliul a ajuns la concluzia că persoanelor, grupurilor și entităților cărora li se aplică articolele 2, 3 și 4 din Poziția comună 2001/931/PESC ar trebui să li se aplice în continuare măsurile restrictive specifice prevăzute în Regulamentul (CE) nr. 2580/2001.

                     (6)

                     Lista ar trebui să fie actualizată în mod corespunzător, iar Regulamentul de punere în aplicare (UE) 2018/468 ar trebui să fie abrogat,

               ADOPTĂ PREZENTUL REGULAMENT:

            Articolul 1
            Lista prevăzută la articolul 2 alineatul (3) din Regulamentul (CE) nr. 2580/2001 figurează în anexa la prezentul regulament.

            Articolul 2
            Regulamentul de punere în aplicare (UE) 2018/468 se abrogă.

            Articolul 3
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 30 iulie 2018.

                  Pentru Consiliu

                  Președintele

               G. BLÜMEL

            (1)  JO L 344, 28.12.2001, p. 70.

            (2)  Regulamentul de punere în aplicare (UE) 2018/468 al Consiliului din 21 martie 2018 privind punerea în aplicare a articolului 2 alineatul (3) din Regulamentul (CE) nr. 2580/2001 privind măsuri restrictive specifice îndreptate împotriva anumitor persoane și entități în vederea combaterii terorismului și de abrogare a Regulamentului de punere în aplicare (UE) 2017/1420 (JO L 79, 22.3.2018, p. 7).

            (3)  Poziția comună 2001/931/PESC a Consiliului din 27 decembrie 2001 privind aplicarea de măsuri specifice pentru combaterea terorismului (JO L 344, 28.12.2001, p. 93).

            ANEXĂ

               LISTA PERSOANELOR, GRUPURILOR ȘI ENTITĂȚILOR MENȚIONATE LA ARTICOLUL 1

            I.   PERSOANE

                        1.

                        ABDOLLAHI Hamed (alias Mustafa Abdullahi), născut la 11.8.1960 în Iran. Numărul pașaportului: D9004878.

                        2.

                        AL-NASSER, Abdelkarim Hussein Mohamed, născut la Al Ihsa (Arabia Saudită), cetățean saudit.

                        3.

                        AL YACOUB, Ibrahim Salih Mohammed, născut la 16.10.1966 la Tarut (Arabia Saudită), cetățean saudit.

                        4.

                        ARBABSIAR Manssor (alias Mansour Arbabsiar), născut la 6.3.1955 sau 15.3.1955 în Iran. Cetățean iranian și cetățean al SUA. Numărul pașaportului: C2002515 (Iran); Numărul pașaportului: 477845448 (SUA). Carte de identitate națională nr.: 07442833, data expirării: 15.3.2016 (permis de conducere eliberat în SUA).

                        5.

                        BOUYERI, Mohammed (alias Abu ZUBAIR, alias SOBIAR, alias Abu ZOUBAIR), născut la 8.3.1978 la Amsterdam (Țările de Jos).

                        6.

                        EL HAJJ, Hassan, născut la 22.3.1988 la Zaghdraiya, Sidon, Liban, cetățean canadian. Numărul pașaportului: JX446643 (Canada).

                        7.

                        IZZ-AL-DIN, Hasan (alias GARBAYA, Ahmed, alias SA-ID, alias SALWWAN, Samir), Liban, născut în 1963 în Liban, cetățean libanez.

                        8.

                        MELIAD, Farah, născut la 5.11.1980 la Sydney (Australia), cetățean australian. Numărul pașaportului: M2719127 (Australia).

                        9.

                        MOHAMMED, Khalid Shaikh (alias ALI Salem, alias BIN KHALID Fahd Bin Adballah, alias HENIN Ashraf Refaat Nabith, alias WADOOD Khalid Adbul), născut la 14.4.1965 sau la 1.3.1964 în Pakistan, numărul pașaportului nr. 488555.

                        10.

                        ȘANLI, Dalokay (alias Sinan), născut la 13.10.1976 la Pülümür (Turcia).

                        11.

                        SHAHLAI Abdul Reza (alias Abdol Reza Shala'i, alias Abd-al Reza Shalai, alias Abdorreza Shahlai, alias Abdolreza Shahla'i, alias Abdul-Reza Shahlaee, alias Hajj Yusef, alias Haji Yusif, alias Hajji Yasir, alias Hajji Yusif, alias Yusuf Abu-al-Karkh), născut aproximativ în 1957 în Iran. Adrese: 1. Kermanshah, Iran; 2. Baza militară Mehran, provincia Ilam, Iran.

                        12.

                        SHAKURI Ali Gholam, născut aproximativ în 1965 la Teheran, Iran.

                        13.

                        SOLEIMANI Qasem (alias Ghasem Soleymani, alias Qasmi Sulayman, alias Qasem Soleymani, alias Qasem Solaimani, alias Qasem Salimani, alias Qasem Solemani, alias Qasem Sulaimani, alias Qasem Sulemani), născut la 11.3.1957 în Iran. Cetățean iranian. Numărul pașaportului: 008827 (pașaport diplomatic iranian), eliberat în 1999. Titlu: general-maior.

                  II.   GRUPURI ȘI ENTITĂȚI

                        1.

                        „Organizația Abu Nidal” – „OAN” (alias„Consiliul Revoluționar Fatah”, alias„Brigăzile Revoluționare Arabe”, alias„Septembrie Negru”, alias„Organizația Revoluționară a Musulmanilor Socialiști”).

                        2.

                        „Brigada Martirilor Al-Aqsa”.

                        3.

                        „Al-Aqsa e.V.”.

                        4.

                        „Babbar Khalsa”.

                        5.

                        „Partidul Comunist din Filipine”, inclusiv „Noua Armată Populară” – „NAP”, Filipine.

                        6.

                        „Gama'a al-Islamiyya” (alias„Al-Gama'a al-Islamiyya”) („Grupul Islamic”) – „GI”.

                        7.

                        „İslami Büyük Doğu Akıncılar Cephesi” – „IBDA-C” („Marele Front de Est Islamic al Războinicilor”)].

                        8.

                        „Hamas”, inclusiv „Hamas-Izz al-Din al-Qassem”.

                        9.

                        „Aripa militară a Hezbollahului” („Hizballah Military Wing”) [alias„Hezbollah Military Wing”, alias„Hizbullah Military Wing”, alias„Hizbollah Military Wing”, alias„Hezballah Military Wing”, alias„Hisbollah Military Wing”, alias„Hizbu'llah Military Wing”, alias„Hizb Allah Military Wing”, alias„Consiliul Jihadului” („Jihad Council”) (și toate unitățile subordonate acesteia, inclusiv Organizația pentru Securitate Externă)].

                        10.

                        „Hizbul Mujahideen” – „HM”.

                        11.

                        „Forța Khalistan Zindabad” („Khalistan Zindabad Force”) – „KZF”.

                        12.

                        „Partidul Muncitoresc din Kurdistan” – „PKK” (alias„KADEK”, alias„KONGRA-GEL”).

                        13.

                        „Tigrii Eliberării din Tamil Eelam” („Liberation Tigers of Tamil Eelam”) – „LTTE”.

                        14.

                        „Ejército de Liberación Nacional” („Armata de Eliberare Națională”).

                        15.

                        „Jihadul Islamic Palestinian” – „JIP”.

                        16.

                        „Frontul Popular pentru Eliberarea Palestinei” – „FPEP”.

                        17.

                        „Frontul Popular pentru Eliberarea Palestinei – Comandamentul General” (alias„FPEP – Comandamentul General”).

                        18.

                        „Devrimci Halk Kurtuluș Partisi-Cephesi” – „DHKP-C” [alias„Devrimci Sol” („Stânga Revoluționară”), alias„Dev Sol”] („Armata/Frontul/Partidul de Eliberare Revoluționară Populară”)].

                        19.

                        „Sendero Luminoso” – „SL” („Calea Luminoasă”).

                        20.

                        „Teyrbazen Azadiya Kurdistan” – „TAK” (alias„Șoimii Eliberării din Kurdistan”, alias„Vulturii Eliberării din Kurdistan”).


title: Regulamentul de punere în aplicare (UE) 2018/1072 al Consiliului din 30 iulie 2018 privind punerea în aplicare a Regulamentului (UE) nr. 269/2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei

text:
                  31.7.2018

                  RO

                  Jurnalul Oficial al Uniunii Europene

                  L 194/27

         REGULAMENTUL DE PUNERE ÎN APLICARE (UE) 2018/1072 AL CONSILIULUI
         din 30 iulie 2018
         privind punerea în aplicare a Regulamentului (UE) nr. 269/2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 269/2014 al Consiliului din 17 martie 2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (1), în special articolul 14 alineatul (1),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 17 martie 2014, Consiliul a adoptat Regulamentul (UE) nr. 269/2014.

                     (2)

                     Ca parte a politicii Uniunii de nerecunoaștere a anexării ilegale a Crimeei și Sevastopolului, Consiliul consideră construirea podului Kerch drept o nouă acțiune care subminează integritatea teritorială, suveranitatea și independența Ucrainei.

                     (3)

                     Construirea acestui pod și inaugurarea lui oficială, la 15 mai 2018, reprezintă pași simbolici esențiali în consolidarea controlului exercitat de Federația Rusă asupra Crimeei și Sevastopolului, anexate în mod ilegal, și în creșterea izolării peninsulei față de Ucraina.

                     (4)

                     Având în vedere cele de mai sus, noi entități ar trebui adăugate pe lista persoanelor, entităților și organismelor cărora li se aplică măsuri restrictive, astfel cum figurează în anexa I la Regulamentul (UE) nr. 269/2014.

                     (5)

                     Prin urmare, anexa I la Regulamentul (UE) nr. 269/2014 ar trebui modificată în consecință,

               ADOPTĂ PREZENTUL REGULAMENT:

            Articolul 1
            Entitățile care figurează pe lista din anexa la prezentul regulament se adaugă pe lista entităților prevăzută în anexa I la Regulamentul (UE) nr. 269/2014.

            Articolul 2
            Prezentul regulament intră în vigoare la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 30 iulie 2018.

                  Pentru Consiliu

                  Președintele

               G. BLÜMEL

            (1)  JO L 78, 17.3.2014, p. 6.

            ANEXĂ
            Lista entităților menționate la articolul 1:

                           Nume

                           Date de identificare

                           Motive

                           Data includerii pe listă

                           „42.

                           AO Institute Giprostroymost – Sankt-Petersburg
                           АО Институт Гипростроймост – Санкт-Петербург

                           Adresă:

                                       Str. Yablochkova 7,

                                       Sankt Petersburg,

                                       197198, Rusia

                                       Site: http://gpsm.ru

                                       E-mail: office@gpsm.ru

                           AO «Institute Giprostroymost – Sankt-Petersburg» a participat la construirea podului Kerch în calitate de proiectant al podului, care leagă Rusia de peninsula Crimeea, anexată în mod ilegal. Prin urmare, acesta sprijină consolidarea peninsulei Crimeea, anexată în mod ilegal, ca parte integrantă a Federației Ruse, fapt care, la rândul său, subminează și mai mult integritatea teritorială, suveranitatea și independența Ucrainei.

                           31.7.2018

                           43.

                           PJSC Mostotrest
                           ПАО Мостотрест

                           Adresă:

                                       Str. Barklaaya 6,

                                       clădirea 5 Moscova,

                                       121087, Rusia

                           PJSC Mostotrest a participat în mod activ, prin intermediul contractului său cu statul pentru întreținerea podului, la construirea podului Kerch, care leagă Rusia de peninsula Crimeea, anexată în mod ilegal. În plus, societatea este deținută de o persoană (Arkady Rotenberg) care este deja inclusă pe listă pentru acțiunile sale care subminează suveranitatea Ucrainei (poziția 92 în prezenta anexă). Prin urmare, societatea sprijină consolidarea peninsulei Crimeea, anexată în mod ilegal, ca parte integrantă a Federației Ruse, fapt care, la rândul său, subminează și mai mult integritatea teritorială, suveranitatea și independența Ucrainei.

                           31.7.2018

                           44.

                           JSC Zaliv Shipyard
                           Судостроительный завод «Залив»

                           Adresă:

                                       Str. Tankistov 4,

                                       298310 Kerch,

                                       Crimeea

                                       Site: http://zalivkerch.com

                           JSC Zaliv Shipyard a participat în mod activ la construirea noii căi ferate către podul Kerch, care leagă Rusia de peninsula Crimeea, anexată în mod ilegal. Prin urmare, societatea sprijină consolidarea peninsulei Crimeea, anexată în mod ilegal, ca parte integrantă a Federației Ruse, fapt care, la rândul său, subminează și mai mult integritatea teritorială, suveranitatea și independența Ucrainei.

                           31.7.2018

                           45.

                           Stroygazmontazh Corporation (Grupul SGM)
                           ООО Стройгазмонтаж
                           (груп СГМ)

                           Adresă:

                                       Prospect Vernadskogo 53,

                                       Moscova,

                                       119415, Rusia

                                       Site: www.ooosgm.com

                           Stroygazmontazh Corporation (Grupul SGM) a participat în mod activ la construirea podului Kerch prin intermediul contractului său public pentru construirea podului în cauză, care leagă Rusia de peninsula Crimeea, anexată în mod ilegal.
                           În plus, societatea este deținută de o persoană (Arkady Rotenberg) care este deja inclusă pe listă pentru acțiunile sale care subminează suveranitatea Ucrainei (poziția 92 în prezenta anexă). Prin urmare, societatea sprijină consolidarea peninsulei Crimeea, anexată în mod ilegal, ca parte integrantă a Federației Ruse, fapt care, la rândul său, subminează și mai mult integritatea teritorială, suveranitatea și independența Ucrainei.

                           31.7.2018

                           46.

                           Stroygazmontazh Most OOO
                           OOO Стройгазмонтаж-Мост

                           Adresă:

                                       Str. Barklaya 6, clădirea 7,

                                       Moscova,

                                       121087, Rusia

                                 Număr de înregistrare: 1157746088170
                           Număr de identificare fiscală: 7730018980
                           Site: http://kerch-most.ru/tag/sgam-most
                           E-mail: kerch-most@yandex.ru

                           Stroygazmontazh Most OOO este o filială a contractantului coordonator Stroygazmontazh care a gestionat proiectul de construire a podului peste strâmtoarea Kerch. În plus, societatea este deținută de o persoană (Arkady Rotenberg) care este deja inclusă pe listă pentru acțiunile sale care subminează suveranitatea Ucrainei (poziția 92 în prezenta anexă). Prin urmare, societatea sprijină consolidarea peninsulei Crimeea, anexată în mod ilegal, ca parte integrantă a Federației Ruse, fapt care, la rândul său, subminează și mai mult integritatea teritorială, suveranitatea și independența Ucrainei.

                           31.7.2018

                           47.

                           CJSC VAD
                           AKTSIONERNOE OBSHCHESTVO VAD
                           АО «ВАД»

                           Adresă:
                           Str. Chernyshevskogo 133, Vologda, oblastul Vologodskaya, 160019, Rusia
                           122 Grazhdanskiy Prospect, apart. 5, Liter A, Sankt Petersburg, 195267, Rusia
                           Număr de înregistrare: 1037804006811 (Rusia)
                           Număr de identificare fiscală: 7802059185
                           Site: www.zaovad.com
                           E-mail: office@zaovad.com

                           CJSC VAD este principalul contractant pentru construirea autostrăzii Tavrida în Crimeea, pasajul de transport peste strâmtoarea Kerch și a drumurilor de acces către acesta. Se preconizează că autostrada Tavrida va asigura accesul spre Crimeea prin intermediul unei rețele de drumuri nou construite care reprezintă principala legătură cu podul Kerch. Prin urmare, CJSC VAD sprijină consolidarea peninsulei Crimeea, anexată în mod ilegal, ca parte integrantă a Federației Ruse, ceea ce subminează și mai mult integritatea teritorială, suveranitatea și independența Ucrainei.

                           31.7.2018”


title: Regulamentul de punere în aplicare (UE) 2018/1073 al Consiliului din 30 iulie 2018 privind punerea în aplicare a articolului 21 alineatul (2) din Regulamentul (UE) 2016/44 privind măsuri restrictive având în vedere situația din Libia

text:
                  31.7.2018

                  RO

                  Jurnalul Oficial al Uniunii Europene

                  L 194/30

         REGULAMENTUL DE PUNERE ÎN APLICARE (UE) 2018/1073 AL CONSILIULUI
         din 30 iulie 2018
         privind punerea în aplicare a articolului 21 alineatul (2) din Regulamentul (UE) 2016/44 privind măsuri restrictive având în vedere situația din Libia
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/44 al Consiliului din 18 ianuarie 2016 privind măsuri restrictive având în vedere situația din Libia și de abrogare a Regulamentului (UE) nr. 204/2011 (1), în special articolul 21 alineatul (2),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 18 ianuarie 2016, Consiliul a adoptat Regulamentul (UE) 2016/44.

                     (2)

                     În conformitate cu articolul 21 alineatul (6) din Regulamentul (UE) 2016/44, Consiliul a reexaminat lista persoanelor și entităților desemnate prevăzută în anexa III la regulamentul respectiv.

                     (3)

                     Consiliul a concluzionat că o persoană nu ar mai trebui menținută pe lista persoanelor și entităților prevăzută în anexa III la Regulamentul (UE) 2016/44.

                     (4)

                     Prin urmare, anexa III la Regulamentul (UE) 2016/44 ar trebui modificată în consecință,

               ADOPTĂ PREZENTUL REGULAMENT:

            Articolul 1
            Anexa III la Regulamentul (UE) 2016/44 se modifică în conformitate cu anexa la prezentul regulament.

            Articolul 2
            Prezentul regulament intră în vigoare la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 30 iulie 2018.

                  Pentru Consiliu

                  Președintele

               G. BLÜMEL

            (1)  JO L 12, 19.1.2016, p. 1.

            ANEXĂ
            În Regulamentul (UE) 2016/44, anexa III [„Lista persoanelor fizice și juridice, a entităților sau a organismelor menționate la articolul 6 alineatul (2)”], partea A (Persoane) rubrica nr. 3 (referitoare la ASHKAL, Omar) se elimină și rubricile rămase se renumerotează în mod corespunzător.


title: Regulamentul de punere în aplicare (UE) 2018/1074 al Consiliului din 30 iulie 2018 privind punerea în aplicare a Regulamentului (UE) 2017/1509 privind măsuri restrictive împotriva Republicii Populare Democrate Coreene

text:
                  31.7.2018

                  RO

                  Jurnalul Oficial al Uniunii Europene

                  L 194/32

         REGULAMENTUL DE PUNERE ÎN APLICARE (UE) 2018/1074 AL CONSILIULUI
         din 30 iulie 2018
         privind punerea în aplicare a Regulamentului (UE) 2017/1509 privind măsuri restrictive împotriva Republicii Populare Democrate Coreene
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) 2017/1509 al Consiliului din 30 august 2017 privind măsuri restrictive împotriva Republicii Populare Democrate Coreene și de abrogare a Regulamentului (CE) nr. 329/2007 (1), în special articolul 47 alineatul (2),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 30 august 2017, Consiliul a adoptat Regulamentul (UE) 2017/1509.

                     (2)

                     În conformitate cu articolul 47a alineatul (1) din Regulamentul (UE) 2017/1509, Consiliul a reexaminat lista persoanelor și entităților desemnate care figurează în anexele XV, XVI, XVII și XVIII la regulamentul menționat.

                     (3)

                     Consiliul a ajuns la concluzia că anumite rubrici referitoare la persoane și entități incluse în anexele XV și XVI la Regulamentul (UE) 2017/1509 ar trebui actualizate.

                     (4)

                     Prin urmare, anexele XV și XVI la Regulamentul (UE) 2017/1509 ar trebui modificate în consecință,

               ADOPTĂ PREZENTUL REGULAMENT:

            Articolul 1
            Anexele XV și XVI la Regulamentul (UE) 2017/1509 se modifică astfel cum se prevede în anexa la prezentul regulament.

            Articolul 2
            Prezentul regulament intră în vigoare la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 30 iulie 2018.

                  Pentru Consiliu

                  Președintele

               G. BLÜMEL

            (1)  JO L 224, 31.8.2017, p. 1.

            ANEXĂ

               1.
               În anexa XV la Regulamentul (UE) 2017/1509, secțiunea „(a) Persoane fizice desemnate în conformitate cu articolul 34 alineatul (4) litera (a)” se modifică după cum urmează:

                           (a)

                           rubricile existente se renumerotează de la 1 la 30;

                           (b)

                           următoarele rubrici se înlocuiesc după cum urmează:

                                       Nume
                                       (și eventuale nume de împrumut)

                                       Date de identificare

                                       Data desemnării

                                       Motive

                                       „3.

                                       HYON Chol-hae (alias HYON Chol Hae)

                                       Data nașterii: 1934
                                       Locul nașterii: Manciuria, China.

                                       22.12.2009

                                       Mareșal în armata populară coreeană din aprilie 2016. Fost director adjunct al Departamentului de politică generală din cadrul armatei populare coreene (consilier militar al lui Kim Jong-Il, decedat). Ales membru în cadrul Comitetului Central al Partidului Muncitorilor din Coreea în mai 2016, cu ocazia celui de al 7-lea congres al Partidului Muncitorilor din Coreea (WPK), în cadrul căruia WPK a adoptat o decizie de continuare a programului nuclear al RPDC.

                                       6.

                                       PAK Jae-gyong (alias: Chae-Kyong; PAK Jae Gyong)

                                       Data nașterii: 1933
                                       Pașaport nr.: 554410661

                                       22.12.2009

                                       Fost director adjunct al Departamentului de politică generală al forțelor armate populare și fost director adjunct al Biroului de logistică al forțelor armate populare (consilier militar al lui Kim Jong-Il, decedat). Prezent la inspecția efectuată de KIM Jong Un la comandamentul Forțelor strategice pentru rachete. Membru al Comitetului Central al Partidului Muncitorilor din Coreea.

                                       16.

                                       KIM Jong-gak (alias KIM Jong Gak)

                                       Data nașterii: 20.7.1941
                                       Locul nașterii: Phenian, RPDC

                                       20.5.2016

                                       Fost director al Departamentului de politică generală din cadrul armatei populare coreene. Vice-mareșal în armata populară coreeană, rector al Universității Militare Kim Il-Sung, fost membru al Comisiei militare centrale a Partidului Muncitorilor din Coreea, care este un organism esențial în materie de apărare națională în RPDC. Ca atare, este responsabil pentru susținerea sau promovarea programelor RPDC din domeniul nuclear sau legate de rachete balistice sau de alte arme de distrugere în masă.

                                       18.

                                       KIM Won-hong (alias KIM Won Hong)

                                       Data nașterii: 7.1.1945
                                       Locul nașterii: Phenian, RPDC.
                                       Pașaport nr.: 745310010

                                       20.5.2016

                                       General. Prim-director adjunct al Departamentului de politică generală din cadrul armatei populare coreene. Fost director al Departamentului pentru securitatea statului. Fost ministru pentru securitatea statului. Membru al Comisiei militare centrale a Partidului Muncitorilor din Coreea și al Comisiei Naționale de Apărare, care era un organism esențial în materie de apărare națională în RPDC înainte de a fi fost reformat în Comisia pentru Afaceri de Stat (SAC) – acestea fiind organisme esențiale în materie de apărare națională în RPDC. Ca atare, este responsabil pentru susținerea sau promovarea programelor RPDC din domeniul nuclear sau legate de rachete balistice sau de alte arme de distrugere în masă.

                                       21.

                                       SON Chol-ju (alias SON Chol Ju)

                                       20.5.2016

                                       General-colonel în armata populară coreeană. Director adjunct responsabil pentru organizarea armatei populare coreene și fost director politic al forțelor aeriene și de apărare antiaeriană, care supraveghează dezvoltarea rachetelor antiaeriene moderne. Ca atare, este responsabil pentru susținerea sau promovarea programelor RPDC din domeniul nuclear sau legate de rachete balistice sau de alte arme de distrugere în masă.”

               2.

                  În anexa XV la Regulamentul (UE) 2017/1509, la rubrica „(b) Persoane juridice, entități și organisme desemnate în conformitate cu articolul 34 alineatul (4) litera (a)”, rubricile existente se renumerotează de la 1 la 5.

               3.
               În anexa XV la Regulamentul (UE) 2017/1509, secțiunea „(c) Persoane fizice desemnate în conformitate cu articolul 34 alineatul (4) litera (b)” se modifică după cum urmează:

                           (a)

                           următoarele rubrici se înlocuiesc după cum urmează:

                                       Nume
                                       (și eventuale nume de împrumut)

                                       Date de identificare

                                       Data desemnării

                                       Motive

                                       „10.

                                       DJANG Tcheul Hy
                                       (JANG Tcheul-hy, JANG Cheul-hy, JANG Chol-hy, DJANG Cheul-hy, DJANG Chol-hy, DJANG Tchoul-hy, KIM Tcheul-hy)

                                       Data nașterii: 11.5.1950
                                       Locul nașterii: Kangwon

                                       20.4.2018

                                       DJANG Tcheul Hy a fost implicată, împreună cu soțul său, KIM Yong Nam, fiul său, KIM Su Gwang, și nora sa, KIM Kyong Hui, într-un ansamblu de practici financiare frauduloase care ar putea contribui la programele RDPC din domeniul nuclear sau legate de rachete balistice sau de alte arme de distrugere în masă. Aceasta a deținut mai multe conturi bancare în Uniune care au fost deschise pe numele său de fiul ei, KIM Su Gwang. Aceasta a fost, de asemenea, implicată în mai multe transferuri bancare provenind din conturi ale nurorii sale, KIM Kyong Hui, către conturi bancare din afara Uniunii.

                                       11.

                                       KIM Su Gwang
                                       (KIM Sou-Kwang, KIM Sou-Gwang, KIM Son-Kwang, KIM Su-Kwang, KIM Soukwang, KIM Su-gwang, KIM Son-gwang)

                                       Data nașterii: 18.8.1976
                                       Locul nașterii: Phenian, RPDC

                                       20.4.2018

                                       KIM Su Gwang a fost identificat de Grupul de experți drept agent al Biroului general de informații (Reconnaissance General Bureau), o entitate care a fost desemnată de Organizația Națiunilor Unite. Acesta și tatăl său, KIM Yong Nam, au fost identificați de Grupul de experți ca participând la un ansamblu de practici financiare frauduloase care ar putea contribui la programele RPDC din domeniul nuclear sau legate de rachete balistice sau de alte arme de distrugere în masă. KIM Su Gwang a deschis multiple conturi bancare în mai multe state membre, inclusiv pe numele unor membri ai familiei. El a fost implicat în diverse transferuri bancare de sume importante către conturi din Uniune sau către conturi din afara Uniunii în perioada în care a lucrat ca diplomat, inclusiv către conturi pe numele soției sale, KIM Kyong Hui.”

                           (b)

                           rubricile se renumerotează de la 1 la 6.

               4.
               În anexa XVI la Regulamentul (UE) 2017/1509, la secțiunea „Lista persoanelor, entităților sau organismelor menționate la articolul 34 alineatele (1) și (3)”, la subsecțiunea „(a) Persoanele fizice”, următoarea rubrică se înlocuiește după cum urmează:

                           Nume
                           (și eventuale nume de împrumut)

                           Date de identificare

                           Data desemnării

                           Motive

                           „4.

                           JON Chol Young

                              Alias JON Chol Yong

                           Pașaport nr.: 563410192
                           Diplomat al ambasadei RPDC în Angola
                           Data nașterii: 30.4.1975

                           22.1.2018

                           Reprezentantul în Angola al Green Pine Associated Corporation și diplomat al RPDC acreditat în Angola.
                           Green Pine a fost desemnată de ONU pentru activități care includ încălcarea embargoului ONU privind armele. Green Pine a negociat de asemenea contracte pentru recondiționarea navelor angoleze cu încălcarea interdicțiilor impuse de rezoluțiile Consiliului de Securitate al Organizației Națiunilor Unite.”


title: Regulamentul de punere în aplicare (UE) 2018/1075 al Comisiei din 27 iulie 2018 de reînnoire a aprobării substanței active Ampelomyces quisqualis tulpina AQ10, ca substanță activă cu risc redus, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei (Text cu relevanță pentru SEE.)

text:
                  31.7.2018

                  RO

                  Jurnalul Oficial al Uniunii Europene

                  L 194/36

         REGULAMENTUL DE PUNERE ÎN APLICARE (UE) 2018/1075 AL COMISIEI
         din 27 iulie 2018
         de reînnoire a aprobării substanței active Ampelomyces quisqualis tulpina AQ10, ca substanță activă cu risc redus, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE (1) ale Consiliului, în special articolul 22 alineatul (1) coroborat cu articolul 20 alineatul (1),
         întrucât:

                     (1)

                     În temeiul Directivei 2005/2/CE (2) a Comisiei, Ampelomyces quisqualis tulpina AQ10 a fost inclusă ca substanță activă în anexa I la Directiva 91/414/CEE a Consiliului (3).

                     (2)

                     Substanțele active incluse în anexa I la Directiva 91/414/CEE se consideră a fi fost aprobate în temeiul Regulamentului (CE) nr. 1107/2009 și sunt enumerate în partea A din anexa la Regulamentul de punere în aplicare (UE) nr. 540/2011 al Comisiei (4).

                     (3)

                     Aprobarea substanței active Ampelomyces quisqualis tulpina AQ10, în condițiile menționate în partea A din anexa la Regulamentul de punere în aplicare (UE) nr. 540/2011, expiră la 31 iulie 2018.

                     (4)

                     A fost depusă o cerere de reînnoire a aprobării substanței Ampelomyces quisqualis tulpina AQ10, în conformitate cu articolul 1 din Regulamentul de punere în aplicare (UE) nr. 844/2012 al Comisiei (5), în termenul prevăzut la articolul respectiv.

                     (5)

                     Solicitantul a transmis dosarele suplimentare necesare în conformitate cu articolul 6 din Regulamentul de punere în aplicare (UE) nr. 844/2012. Statul membru raportor a constatat că cererea este completă.

                     (6)

                     Statul membru raportor, în colaborare cu statul membru coraportor, a pregătit un raport de evaluare a reînnoirii aprobării, pe care l-a transmis, la data de 25 noiembrie 2016, Autorității Europene pentru Siguranța Alimentară („autoritatea”) și Comisiei.

                     (7)

                     Autoritatea a transmis solicitantului și statelor membre raportul de evaluare a reînnoirii aprobării în vederea formulării de observații și a transmis Comisiei observațiile primite. De asemenea, autoritatea a pus dosarul suplimentar rezumativ la dispoziția publicului.

                     (8)

                     La 20 noiembrie 2017, autoritatea a comunicat Comisiei concluzia sa (6) cu privire la posibilitatea ca Ampelomyces quisqualis tulpina AQ10 să îndeplinească criteriile de aprobare prevăzute la articolul 4 din Regulamentul (CE) nr. 1107/2009. La 23 martie 2018, Comisia a prezentat proiectul de raport de reînnoire a aprobării substanței Ampelomyces quisqualis tulpina AQ10 Comitetului permanent pentru plante, animale, produse alimentare și hrană pentru animale.

                     (9)

                     Solicitantului i s-a oferit posibilitatea de a transmite observații cu privire la raportul de reînnoire.

                     (10)

                     În cazul uneia sau mai multor utilizări reprezentative ale cel puțin unui produs de protecție a plantelor care conține substanța Ampelomyces quisqualis tulpina AQ10, s-a constatat îndeplinirea criteriilor de aprobare prevăzute la articolul 4 din Regulamentul (CE) nr. 1107/2009.

                     (11)

                     Evaluarea riscurilor în contextul reînnoirii aprobării substanței Ampelomyces quisqualis tulpina AQ10 se bazează pe un număr limitat de utilizări reprezentative, care însă nu limitează utilizările pentru care pot fi autorizate produsele de protecție a plantelor care conțin Ampelomyces quisqualis tulpina AQ10. Prin urmare, este adecvat să nu se mențină restricția utilizării doar ca fungicid.

                     (12)

                     În plus, Comisia consideră că Ampelomyces quisqualis tulpina AQ10 este o substanță activă cu risc mic, în conformitate cu articolul 22 din Regulamentul (CE) nr. 1107/2009. Ampelomyces quisqualis tulpina AQ10 îndeplinește condițiile stabilite la punctul 5 din anexa II la Regulamentul (CE) nr. 1107/2009. Ampelomyces quisqualis tulpina AQ10 este o tulpină de microorganism care, luând în considerare utilizările preconizate, este de așteptat să reprezinte un risc redus pentru oameni, animale și mediu. În plus, Ampelomyces quisqualis tulpina AQ10 este o tulpină a unui microorganism (ciupercă), care nu este patogen pentru oameni, nu are legătură cu vreun agent patogen uman sau animal, și pentru care nu este cunoscută nicio rezistență multiplă la antimicrobienele folosite în medicina umană și veterinară.

                     (13)

                     Prin urmare, este oportun să se reînnoiască aprobarea substanței Ampelomyces quisqualis tulpina AQ10, ca substanță cu risc redus.

                     (14)

                     Cu toate acestea, în conformitate cu articolul 14 alineatul (1) coroborat cu articolul 6 din Regulamentul (CE) nr. 1107/2009 și având în vedere cunoștințele științifice și tehnice actuale, este necesară includerea anumitor condiții.

                     (15)

                     În conformitate cu articolul 20 alineatul (3) coroborat cu articolul 13 alineatul (4) din Regulamentul (CE) nr. 1107/2009, anexa la Regulamentul de punere în aplicare (UE) nr. 540/2011 ar trebui modificată în consecință.

                     (16)

                     Regulamentul de punere în aplicare (UE) 841/2017 al Comisiei (7) a amânat data de expirare a perioadei de aprobare a substanței Ampelomyces quisqualis tulpina AQ10 până la 31 iulie 2018, pentru a permite ca procesul de reînnoire a aprobării să fie finalizat înainte de expirarea aprobării substanței respective. Ținând seama de faptul că aprobarea substanței active expiră la 31 iulie 2018, prezentul regulament trebuie să se aplice de la 1 august 2018.

                     (17)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Reînnoirea aprobării substanței active
            Aprobarea substanței active Ampelomyces quisqualis tulpinaAQ10, astfel cum se specifică în anexa I, este reînnoită sub rezerva îndeplinirii condițiilor prevăzute în anexa respectivă.

            Articolul 2
            Modificări ale Regulamentului de punere în aplicare (UE) nr. 540/2011
            Anexa la Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.

            Articolul 3
            Intrarea în vigoare și data aplicării
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            Se aplică de la 1 august 2018.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 27 iulie 2018.

                  Pentru Comisie

                  Președintele

               Jean-Claude JUNCKER

            (1)  JO L 309, 24.11.2009, p. 1.

            (2)  Directiva 2005/2/CE a Comisiei din 19 ianuarie 2005 de modificare a Directivei 91/414/CEE a Consiliului în vederea includerii substanțelor Ampelomyces quisqualis și Gliocladium catenulatum ca substanțe active. (JO L 20, 22.1.2005, p. 15).

            (3)  Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (JO L 230, 19.8.1991, p. 1).

            (4)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active aprobate (JO L 153, 11.6.2011, p. 1).

            (5)  Regulamentul de punere în aplicare (UE) nr. 844/2012 al Comisiei din 18 septembrie 2012 de stabilire a dispozițiilor necesare pentru punerea în aplicare a procedurii de reînnoire pentru substanțele active, prevăzută în Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare (JO L 252, 19.9.2012, p. 26).

            (6)  EFSA Journal 2017;15(11):5078, 24 pp. doi:10.2903/j.efsa.2017.5078. Disponibil online la următoarea adresă: www.efsa.europa.eu

            (7)  Regulamentul de punere în aplicare (UE) 2017/841 al Comisiei din 17 mai 2017 de modificare a Regulamentului de punere în aplicare (UE) nr. 540/2011 în ceea ce privește prelungirea perioadelor de autorizare a substanțelor active alfa-cipermetrin, Ampelomyces quisqualis tulpina: aq 10, benalaxil, bentazon, bifezanat, bromoxinil, carfentrazon etil, clorprofam, ciazofamid, desmedifam, diquat, DPX KE 459 (flupirsulfuron-metil), etoxazol, famoxadon, fenamidon, flumioxazin, foramsulfuron, Gliocladium catenulatum tulpina: j1446, imazamox, imazosulfuron, izoxaflutol, laminarină, metalaxil-m, metoxifenozidă, milbemectină, oxasulfuron, pendimetalin, fenmedifam, pimetrozin, s-metolaclor și trifloxistrobin (JO L 125, 18.5.2017, p. 12).

            ANEXA I

                        Denumire comună, Numere de identificare

                        Denumire IUPAC

                        Puritate (1)

                        Data aprobării

                        Expirarea aprobării

                        Dispoziții specifice

                           Ampelomyces quisqualis tulpina AQ10

                        Nu se aplică

                        Conținut minim de spori viabili:
                        3,0 × 1012 CFU/kg

                        1 august 2018

                        1 august 2033

                        În vederea implementării principiilor uniforme menționate la articolul 29 alineatul (6) din Regulamentul (CE) nr. 1107/2009, se va ține seama de concluziile raportului de examinare privind substanța Ampelomyces quisqualis tulpina AQ10, în special de apendicele I și II.
                        În această evaluare generală, statele membre acordă o atenție deosebită protecției operatorilor și a lucrătorilor, ținând seama de faptul că microorganismele sunt considerate drept potențiali sensibilizanți în sine și trebuie să se asigure că echipamentul individual de protecție este inclus ca o condiție de utilizare.
                        Producătorul asigură o menținere strictă a condițiilor de mediu și o analiză strictă a controlului de calitate pe parcursul procesului de fabricație.
                        Dacă este cazul, condițiile de utilizare includ măsuri de atenuare a riscurilor.

               (1)  Detalii suplimentare privind identitatea și specificațiile substanței active se află în raportul de reexaminare.

            ANEXA II
            Anexa la Regulamentul de punere în aplicare (UE) nr. 540/2011 se modifică după cum urmează:

                        1.

                        Rubrica Ampelomyces quisqualis tulpina AQ10 din partea A se elimină;

                        2.

                        În partea D, se adaugă următoarea rubrică:

                                    Număr

                                    Denumire comună, Numere de identificare

                                    Denumire IUPAC

                                    Puritate (1)

                                    Data aprobării

                                    Expirarea aprobării

                                    Dispoziții specifice

                                    „14

                                       Ampelomyces quisqualis tulpina AQ10

                                    Nu se aplică

                                    Conținut minim de spori viabili:
                                    3,0 × 1012 CFU/kg

                                    1 august 2018

                                    1 august 2033

                                    În vederea implementării principiilor uniforme menționate la articolul 29 alineatul (6) din Regulamentul (CE) nr. 1107/2009, se va ține seama de concluziile raportului de examinare privind substanța Ampelomyces quisqualis tulpina AQ10, în special de apendicele I și II.
                                    În această evaluare generală, statele membre acordă o atenție deosebită protecției operatorilor și a lucrătorilor, ținând seama de faptul că microorganismele sunt considerate drept potențiali sensibilizanți în sine și trebuie să se asigure că echipamentul individual de protecție este inclus ca o condiție de utilizare.
                                    Producătorul asigură o menținere strictă a condițiilor de mediu și o analiză strictă a controlului de calitate pe parcursul procesului de fabricație.
                                    Condițiile de utilizare includ, dacă este cazul, măsuri de atenuare a riscurilor.”

               (1)  Detalii suplimentare privind identitatea și specificațiile substanței active se află în raportul de reexaminare.


title: Regulamentul de punere în aplicare (UE) 2018/1208 al Comisiei din 27 august 2018 privind clasificarea anumitor mărfuri în Nomenclatura combinată

text:
                  30.8.2018

                  RO

                  Jurnalul Oficial al Uniunii Europene

                  L 220/4

         REGULAMENTUL DE PUNERE ÎN APLICARE (UE) 2018/1208 AL COMISIEI
         din 27 august 2018
         privind clasificarea anumitor mărfuri în Nomenclatura combinată
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
         întrucât:

                     (1)

                     Pentru a se asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.

                     (2)

                     Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricărei alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care este stabilită prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.

                     (3)

                     În temeiul acestor reguli generale, mărfurile descrise în coloana (1) a tabelului din anexă ar trebui clasificate la codul NC indicat în coloana (2), pe baza motivelor care figurează în coloana (3) a tabelului menționat.

                     (4)

                     Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.

                     (5)

                     Măsurile prevăzute în prezentul regulament sunt conforme cu avizul Comitetului Codului vamal,

               ADOPTĂ PREZENTUL REGULAMENT:

            Articolul 1
            Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.

            Articolul 2
            Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.

            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 27 august 2018.

                  Pentru Comisie,

                  Pentru Președinte,

               Stephen QUEST

                  Director general

                  Direcția Generală Impozitare și Uniune Vamală

            (1)  JO L 269, 10.10.2013, p. 1.

            (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (JO L 256, 7.9.1987, p. 1).

            ANEXĂ

                        Descrierea mărfurilor

                        Clasificare
                        (Codul NC)

                        Motive

                        (1)

                        (2)

                        (3)

                        Un aparat electric analogic cu senzori (așa-numit „analizor de oxigen”) cu dimensiuni de aproximativ 240 × 220 × 200 mm și cu o greutate de aproximativ 4,3 kg.
                        Aparatul utilizează tehnologie coulometrică pentru a detecta și măsura oxigenul în urme și tehnologie paramagnetică pentru a măsura cu precizie procentajul de oxigen din fluxurile de gaze pure și din mediile de gaze multiple. Aparatul include un monitor LCD pentru a afișa rezultatele măsurătorilor. El include, de asemenea, o alarmă vizuală și audio, ieșiri analogice și digitale, precum și comunicare serială bidirecțională.
                        Aparatul este utilizat în procese industriale implicând gaze și în controlul calității.

                        9027 10 10

                        Clasificarea se stabilește pe baza regulilor generale 1, 3(b) și 6 de interpretare a Nomenclaturii combinate și pe baza textului codurilor NC 9027 , 9027 10  și 9027 10 10 .
                        Aparatul are caracteristici și funcții ale unui aparat pentru analize fizice sau chimice (analizoare de gaze sau gaze arse) de la poziția 9027 . A se vedea, de asemenea, notele explicative ale Sistemului armonizat (NESA) aferente poziției 9027 , primul paragraf, punctul 8, care acoperă analizoarele electrice de gaze sau gaze arse pentru determinarea și măsurarea conținutului de gaze, utilizate pentru analiza gazelor combustibile sau a gazelor arse în cuptoarele de cocsificare, la producătorii de gaze, în furnale etc.
                        Clasificarea la poziția 9026  ca instrumente și aparate pentru măsurarea sau controlul debitului, nivelului, presiunii sau altor caracteristici variabile ale lichidelor sau gazelor este exclusă deoarece instrumentele și aparatele pentru analize fizice sau chimice sunt mai specific incluse la poziția 9027  [a se vedea, de asemenea, notele explicative ale Sistemului armonizat aferente poziției 9026 , primul paragraf, excluderea (d)].
                        Aparatul este un produs compus în sensul regulii generale de interpretare 3(b) și urmează să fie clasificat în conformitate cu elementul care îi conferă produsului caracterul său esențial. Detectarea și măsurarea oxigenului în compoziția unui gaz este considerată a fi funcția care îi conferă aparatului caracterul esențial.
                        Prin urmare, aparatul trebuie clasificat la codul NC 9027 10 10 , drept analizor electronic de gaze sau de gaze arse.


title: Regulamentul de punere în aplicare (UE) 2018/1207 al Comisiei din 27 august 2018 privind clasificarea anumitor mărfuri în Nomenclatura combinată

text:
                  30.8.2018

                  RO

                  Jurnalul Oficial al Uniunii Europene

                  L 220/1

         REGULAMENTUL DE PUNERE ÎN APLICARE (UE) 2018/1207 AL COMISIEI
         din 27 august 2018
         privind clasificarea anumitor mărfuri în Nomenclatura combinată
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
         întrucât:

                     (1)

                     Pentru a se asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.

                     (2)

                     Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricărei alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care este stabilită prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.

                     (3)

                     În temeiul acestor reguli generale, mărfurile descrise în coloana (1) a tabelului din anexă ar trebui clasificate la codul NC indicat în coloana (2), pe baza motivelor care figurează în coloana (3) a tabelului menționat.

                     (4)

                     Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.

                     (5)

                     Măsurile prevăzute în prezentul regulament sunt conforme cu avizul Comitetului Codului vamal,

               ADOPTĂ PREZENTUL REGULAMENT:

            Articolul 1
            Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.

            Articolul 2
            Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.

            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 27 august 2018.

                  Pentru Comisie,

                  Pentru Președinte,

               Stephen QUEST

                  Director general

                  Direcția Generală Impozitare și Uniune Vamală

            (1)  JO L 269, 10.10.2013, p. 1.

            (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (JO L 256, 7.9.1987, p. 1).

            ANEXĂ

                        Descrierea mărfurilor

                        Clasificare
                        (Cod NC)

                        Motive

                        (1)

                        (2)

                        (3)

                        Articol confecționat din oțel nealiat laminat la cald, având un strat de acoperire din aliaj de argint nichel.
                        Acesta este prezentat sub forma unui buton rotund (cu diametrul de 2,7 cm) cu centrul ușor turtit și cu o parte proeminentă care se termină cu o gaură și care conține mici spații cu aer. Butonul este racordat la o tijă filetată, cu diametrul de 0,5 cm, găurită longitudinal. Lungimea totală a articolului este de 2,5 cm.
                        Articolul este proiectat pentru a fi folosit ca element de reglaj într-un filtru specific trece-bandă (filtrul trece-bandă este folosit în stațiile de bază ale rețelelor de telefonie mobilă pentru a transmite semnale cu anumite frecvențe), care exclude prin filtrare frecvențele superioare și inferioare atunci când este înșurubat în șasiul filtrului trece-bandă.
                        El joacă un rol esențial în procesul de reglare. În cadrul procesului de reglare, butonul rotund acționează ca un rezonator. În cazul oricărei deteriorări a suprafeței acestui buton rotund, se va produce o distorsionare a undelor de radiofrecvență.
                        A se vedea imaginea (*1).

                        8517 70 00

                        Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 2 litera (b) la secțiunea XVI, precum și a textului codurilor NC 8517  și NC 8517 70 00 .
                        Deoarece funcția articolului nu este aceea de a asambla sau a fixa mărfurile, acesta nu poate fi clasificat drept șurub sau bolț. În consecință, nu poate fi considerat ca parte și furnitură de uz general, astfel cum este menționat la nota 2 de la secțiunea XV. Prin urmare, se exclude clasificarea la poziția 7318 .
                        Articolul face parte din stațiile de bază ale unei rețele de telefonie mobilă, în sensul notei 2 litera (b) la secțiunea XVI, întrucât este esențial pentru funcționarea acestora datorită proiectării și dimensiunilor sale specifice, și nu poate fi utilizat în alte scopuri (a se vedea cauza C-152/10, Unomedical, ECLI:EU:C:2011:402, punctul 29).
                        În consecință, articolul trebuie să fie clasificat la codul NC 8517 70 00  ca parte a unui aparat pentru transmisia sau recepția vocii, a imaginii sau a altor date într-o rețea fără fir.

               (*1)  Imaginea are un caracter pur informativ.